America (Poem)

Mei Land, ich sing vun dir,
Siess iss die Freiheet mir,
Do will ich sei;
So wie die alde Leit,
So fiehl ich aa noch heit,
Bin dir zu yedre Zeit
Immer gedrei.

An Felsebaryie naus,
Iwwer die Wolke drauss,
Ring Freiheetsklang!
Winders im diefe Schnee,
Summers wann’s Feld mit Glee,
Oh Land, wie bischt du schee,
Kling Freiheetsg’sang!

Unsrer Voreldre Gott,
Fiehr uns in yedre Not
An deinre Hand!
So lang mir dir gedrei,
Bleibt des Land grooss un frei;
du sollscht uns Keenich sei,
Schutz unserm Land.

John Birmelin

Abdeeling:Pennsylvanisch-deitsche Schtories unn Gedichder